cyanic-selkie/wikianc huggingface dataset:
ইলেকট্রন ক্যাপচার
বিক্রিয়ার বিশদ বর্ণনা
আধৃত ইলেক্ট্রনটি কোনও নতুন, বহিরাগত ইলেকট্রন নয় বরং পরমাণুর একটি নিজস্ব ইলেকট্রন ঠিক যেমনটি উপরের বিক্রিয়াগুলি লিখার ধরনের মাঝে প্রকাশ পায়। শুদ্ধ ইলেক্ট্রন ক্যাপচার দ্বারা ক্ষয়প্রাপ্ত তেজস্ক্রিয় আইসোটোপগুলি সম্পূর্ণরূপে আয়নিত হলে এর তেজস্ক্রিয় ক্ষয় বাধা প্রাপ্ত হয় ("স্ট্রিপড" শব্দটি কখনো কখনো এই জাতীয় আয়নের বর্ণনায় ব্যবহৃত হয়)। এটি অনুমান করা হয় যে এই জাতীয় উপাদানগুলি, বিস্ফোরিত সুপারনোভাতে আর-প্রক্রিয়ায় গঠিত হলে, পুরোপুরি আয়নিত হয়ে যায়। তাই যতক্ষণ না তারা বাইরে ইলেক্ট্রনের মুখোমুখি না হয়, ততক্ষণ তাদের তেজস্ক্রিয় ক্ষয় হয় না। মনে করা হয়, ভৌতিক সংস্থানে অসঙ্গতিগুলি আংশিকভাবে ইলেক্ট্রন ক্যাপচারের প্রভাবে হয়ে থাকে। বিপরীত ক্ষয়গুলিও সম্পূর্ণ আয়নীকরণের কারণে প্রণোদিত হতে পারে; উদাহরণস্বরূপ, ১৬৩Ho ইলেক্ট্রন ক্যাপচারের মাধ্যমে ১৬৩Dy-তে ক্ষয়প্রাপ্ত হয়; যাইহোক, একটি সম্পূর্ণ আয়নিত ১৬৩Dy আবদ্ধ-দ্বশা বিটা ক্ষয় প্রক্রিয়ায় ক্ষয়প্রাপ্ত হয়ে আবদ্ধ-দ্বশার ১৬৩Ho তে পরিণত হয়।
রাসায়নিক বন্ধনগুলিও নিউক্লিয়াসে ইলেক্ট্রনের সন্নিধির উপর ভিত্তি করে ইলেক্ট্রন ক্যাপচারের হারকে অল্পকিছু প্রভাবিত করতে পারে (সাধারণত, ১% এরও কম)। উদাহরণস্বরূপ, ৭Be তে, ধাতব এবং অন্তরক পরিবেশে অর্ধ-জীবনের মধ্যে ০.৯% এর পার্থক্য লক্ষ্য করা গেছে। এই অপেক্ষাকৃত বড় ফলাফলের কারণ হলো বেরিলিয়াম পরমাণুর গঠন। বেরিলিয়াম একটি ক্ষুদ্র পরমাণু যা তার যোজ্যতা ইলেকট্রনকে নিউক্লিয়াসের নিকটে ব্যাপৃত   করে এবং এর কক্ষপথের কোনো কৌনিক ভরবেগ থাকে না। এস কক্ষপথের ইলেক্ট্রনগুলির (শক্তিস্তর বা প্রাথমিক কোয়ান্টাম সংখ্যা নির্বিশেষে) নিউক্লিয়াসের সাথে একটি সম্ভাব্য নিস্পন্দ বিন্দু রয়েছে এবং এই কারণে পি বা ডি শক্তিস্তরের ইলেকট্রনের তুলনায় এরা অধিক ইলেক্ট্রন ক্যাপচারের সাপেক্ষে রয়েছে, যাদের নিউক্লিয়াসের সাথে একটি সম্ভাব্য সঁচরণ বিন্দু রয়েছে।
পর্যায় সারণির মাঝের দিকের উপাদানের আইসোটোপগুলি একই উপাদানের স্থিতিশীল আইসোটোপের চেয়ে হালকা হলে ইলেক্ট্রন ক্যাপচারের মাধ্যমে এবং ভারী হলে ইলেকট্রন নিঃসরণের মাধ্যমে ক্ষয়প্রাপ্ত হয়। ইলেক্ট্রন ক্যাপচার বেশিরভাগ ক্ষেত্রেই ভারী নিউট্রনের ঘাটতি সম্পন্ন উপাদানগুলিতে ঘটে থাকে যেখানে ভরের পরিবর্তন সবচেয়ে কম এবং পজিট্রন নির্গমন সবসময় সম্ভব নয়। যখন পারমাণবিক বিক্রিয়ায় ভর ক্ষয় শূন্যের চেয়ে বেশি হয় কিন্তু ২এম[০-১e-] এর চেয়ে কম হয়, তখন প্রক্রিয়াটি পজিট্রন নিঃসরণ দ্বারা ঘটতে পারে না যদিও তা ইলেকট্রন ক্যাপচারের জন্য স্বাভাবিক।
সাধারণ উদাহরণ
যেসব তেজস্ক্রিয় আইসোটোপ যা ইলেকট্রন ক্যাপচারের মাধ্যমে ধিরে ধিরে ক্ষয় হয় তাদের উদাহরণ হলো:
পূর্ণ তালিকার জন্য, নিউক্লাইডের ছক দেখুন।
চ্যারিং ক্রস রেলওয়ে স্টেশন
চ্যারিং ক্রস রেলওয়ে স্টেশন (লন্ডন চ্যারিং ক্রস নামেও পরিচিত) হল সিটি অব ওয়েস্টমিনস্টারের স্ট্র্যান্ড ও হাঙ্গারফোর্ড সেতুর মধ্যবর্তী কেন্দ্রীয় লন্ডন রেলওয়ে টার্মিনাস। এটি অ্যাশফোর্ড হয়ে ডোভার পর্যন্ত বিস্তৃত দক্ষিণ পূর্ব প্রধান রেলপথের টার্মিনাস। সমস্ত ট্রেন সাউথইস্টার্ন দ্বারা পরিচালিত হয়, যা দক্ষিণ-পূর্ব লন্ডন ও কেন্টে বেশিরভাগ যাত্রী ও আঞ্চলিক পরিষেবা প্রদান করে। এটি চ্যারিং ক্রস আন্ডারগ্রাউন্ড স্টেশনের সঙ্গে সংযুক্ত রয়েছে ও এম্ব্যাঙ্কমেন্ট আন্ডারগ্রাউন্ড স্টেশনের নিকটবর্তী।
স্টেশনটি মূলত ১৮৬৪ সালে সাউথ ইস্টার্ন রেলওয়ে দ্বারা চালু করা হয়েছিল। স্টেশনটির নামটি নিকটবর্তী রোড জংশন চ্যারিং ক্রস-এর থেকে নেওয়া হয়েছে, এই রোড জংশনটি "লন্ডনের কেন্দ্র", শহর থেকে কোন স্থানের দূরত্ব উক্ত স্থানটি থেকে পরিমাপ করা হয়। ১৯তম শতকের মধ্যে স্টেশনটি নৌকা ট্রেনের মাধ্যমে মহাদেশীয় ট্র্যাফিকের জন্য প্রধান লন্ডন টার্মিনাস হয়ে ওঠে এবং বেশ কয়েকটি মর্যাদাপূর্ণ আন্তর্জাতিক পরিষেবা প্রদান করে। এটি ১৯০৫ সালে একটি প্রকৌশল দুর্ঘটনার দ্বারা খারাপভাবে ক্ষতিগ্রস্ত হয়েছিল এবং ব্যাপকভাবে পুনর্নির্মাণ করা হয়েছিল, পরবর্তীকালে প্রথম বিশ্বযুদ্ধের সময় সামরিক ও সরকারি যানবাহনের জন্য একটি গুরুত্বপূর্ণ মিটিং পয়েন্ট বা সাক্ষাৎ স্থল হয়ে ওঠে। এই সময়ের মধ্যে, কিছু রাজনীতিবিদদের দ্বারা চ্যারিং ক্রস স্টেশনটিকে পুরানো হিসাবে দেখা হয়েছিল এবং হাঙ্গারফোর্ড ব্রিজটিকে একটি সড়ক সেতু বা সড়ক/রেল সংমিশ্রণের মাধ্যমে প্রতিস্থাপন করার প্রস্তাব করা হয়েছিল, শুধুমাত্র সড়ক প্রতিস্থাপনের ক্ষেত্রে স্টেশনটি টেমস নদীর দক্ষিণ তীরে সরানো হয়। দ্বিতীয় বিশ্বযুদ্ধের সময় স্টেশনে বেশ কয়েকবার বোমাবর্ষণ করা হয়েছিল, এবং পরে পুনর্নির্মাণ করার মাধ্যমে ১৯৫১ সালে পুনরায় চালু করা হয়েছিল। ১৯৮০-এর দশকের শেষের দিকে, স্টেশন কমপ্লেক্সটি টেরি ফারেল কর্তৃক নতুনভাবে নকশা করা হয়েছিল এবং একটি আধুনিক অফিস ব্লকের জন্য পুনর্নির্মাণ করা হয়েছিল, যা এখন এম্ব্যাঙ্কমেন্ট প্লেস হিসাবে পরিচিত।
ইতিহাস
thumb|left|চ্যারিং ক্রস থেকে আসা ট্রেনগুলি [[হাঙ্গারফোর্ড সেতু ধরে টেমস নদী পার হয়।]] স্টেশনটি সাউথ ইস্টার্ন রেলওয়ের (এসইআর) লন্ডন টার্মিনাস হিসাবে পরিকল্পনা করা হয়েছিল। তারা ব্রিকলেয়ার্স আর্মস থেকে হাঙ্গারফোর্ড ব্রিজের দিকে রেলপথটি প্রসারিত করতে চেয়েছিল, কিন্তু ১৮৪৬ সালে পেশ করা একটি বিল ব্যর্থ হয়েছিল। তারা ১৮৫৭ সালে পার্লামেন্টে প্রস্তাব করেছিল, যে তারা লন্ডন ব্রিজ থেকে পশ্চিমে একটি রেলপথ নির্মাণের জন্য লন্ডন, ব্রাইটন অ্যান্ড সাউথ কোস্ট রেলওয়ের সঙ্গে একটি চুক্তিতে পৌঁছানোর আগে ভিক্টোরিয়াকে ব্যবহার করার আশায় ওয়েস্ট এন্ডে একটি রেল টার্মিনাস নির্মাণ করবে।
বছরের শেষের দিকে, এসইআর-এর সচিব স্যামুয়েল স্মাইলস সম্ভাব্য রুটগুলির সন্ধান করেছিলেন এবং সিদ্ধান্ত নিয়েছিলেন, যে সেরা অবস্থানটি হবে দ্য স্ট্র্যান্ড সংলগ্ন প্রাক্তন হাঙ্গারফোর্ড মার্কেটের স্থানটি, এবং রেলপথটি সরাসরি ওয়াটারলুর সাথে সংযুক্ত করা উচিত, যা লন্ডন অ্যান্ড সাউথ ওয়েস্টার্ন রেলওয়ে পরিষেবাগুলির সঙ্গে একটি সংযোগ অনুমতি প্রদান করে।
লন্ডন আন্ডারগ্রাউন্ড
স্টেশনটি দুটি লন্ডন আন্ডারগ্রাউন্ড স্টেশন দ্বারা পরিবেশিত হয়, উভয়ই প্রধান রেলপথ টার্মিনালের থেকে পায়ে-হাঁটা দূরত্বের মধ্যে এবং দুই প্রান্তে অবস্থিত। স্টেশন দুটি হল চ্যারিং ক্রস (উত্তরে) ও এম্ব্যাঙ্কমেন্ট (দক্ষিণে)। উভয় স্টেশনে একটি অয়েস্টার আউট অব স্টেশন ইন্টারচেঞ্জ রয়েছে, যা যাত্রীদের লাইন বা রেলপথ পরিবর্তন করার অনুমতি দেয়, যদিও উক্ত ক্ষেত্রে এখনও একক যাত্রা সাবে ভাড়া গ্রহণ করা হয়।
দুর্ঘটনা ও ঘটনা
ওয়াটারলু জংশনে ১৯১৩ সালের ২৫শে অক্টোবর ঘন কুয়াশায় দুটি ট্রেনের মধ্যেকার সংঘর্ষে তিনজনের মৃত্যু হয়। ২ নং প্ল্যাটফর্মের কাছে ১৯২৫ সালের ৩১ই জুলাই একটি ছোটখাটো পাশ-পাশি সংঘর্ষ হয়েছিল।
চ্যারিং ক্রস স্টেশনের ক্লোকরুমে ১৯২৭ সালের মে মাসে একটি ট্রাঙ্ক পাওয়া গিয়েছিল, যাতে মিনি অ্যালিস বোনাতির শরীরের পাঁচটি বিচ্ছিন্ন অংশ ছিল। পরবর্তীতে তাকে জন রবিনসন দ্বারা রচেস্টার রোতে হত্যা করা হয়েছে বলে চিহ্নিত করা হয়, যিনি হত্যার জন্য দোষী সাব্যস্ত হন।
সাংস্কৃতিক উল্লেখ
এ কোনভার্সেশন উইথ অস্কার ওয়াইল্ড (বাংলা: অস্কার ওয়াইল্ডের সাথে কথোপকথন) মূর্তিটি স্টেশনের সরাসরি বিপরীতে অবস্থিত। এটি ১৯৯৮ সালে তৈরি করা হয়েছিল এবং মানুষের স্মৃতিস্তম্ভে রাখতে ও অস্কার ওয়াইল্ডের সাথে ভার্চুয়াল কথোপকথনের জন্য নকশা করা হয়েছিল।
শার্লক হোমসের অসংখ্য গল্পে চ্যারিং ক্রস উল্লেখ করা হয়েছে। দ্য অ্যাডভেঞ্চার অব দ্য অ্যাবে গ্র্যাঞ্জ গল্পে হোমস ও ওয়াটসন স্টেশন থেকে কেন্টের কাল্পনিক অ্যাবে গ্র্যাঞ্জের দিকে একটি ট্রেন ধরেন, আবার তারা দ্য অ্যাডভেঞ্চার অব দ্য গোল্ডেন পিন্স-নেজ গল্পে স্টেশন থেকে চ্যাথাম যান।
তথ্যসূত্র
টীকা
উদ্ধৃতি
আইন জালুতের যুদ্ধ
আইন জালুতের যুদ্ধ ১২৬০ সালের ৩ সেপ্টেম্বর সংঘটিত হয়। এই যুদ্ধ দক্ষিণপূর্ব গ্যালিলিতে জাজরিল উপত্যকার আইন জালুতে মামলুক ও মঙ্গোলদের মধ্যে সংঘটিত হয়েছিল। যুদ্ধে পরাজয়ের ফলে মঙ্গোলদের সাম্রাজ্য বিস্তার থেমে যায়।
পটভূমি
১২৫১ সালে মংকে খান খাগান হন। তিনি তার দাদা চেঙ্গিস খানের বিশ্বব্যপী সাম্রাজ্যের পরিকল্পনা বাস্তবায়ন করতে সচেষ্ট ছিলেন। তিনি তার ভাই হালাকু খানকে পশ্চিমের জাতিসমূহকে অধিকার করার দায়িত্ব দেন।
পাঁচ বছর যাবত সেনাদল গঠনের পর ১২৫৬ সালে হালাকু খান অভিযান শুরু করেন। তিনি দক্ষিণ দিকে যাত্রা করেন। আত্মসমর্পণ না করলে ধ্বংস করে দেয়ার জন্য মংকে খানের নির্দেশ ছিল। হালাকু খান অভিযানকালে অনেক রাজ্য জয় করেন। তাদের অনেকে তার দলে সৈনিক সরবরাহ করেছে। বাগদাদ অভিযানের সময় সিলিসিয়ান আর্মেনীয়রা তার সাথে ছিল। পাশাপাশি এন্টিওকের ফ্রাঙ্ক সেনারাও তার সাথে যোগ দেয়। অভিযানের সময় হাসাসিনরা তার কাছে আত্মসমর্পণ করে। বাগদাদ ধ্বংসের ফলে কয়েক শতাব্দী প্রাচীন আব্বাসীয় খিলাফত ধ্বংস হয়ে যায়। এরপর দামেস্কের আইয়ুবীয়দের পতন হয়। হালাকু খান দক্ষিণে অগ্রসর হয়ে মামলুক সালতানাত জয় করার পরিকল্পনা করেছিলেন। এসময় মামলুকরা প্রধান মুসলিম শক্তি ছিল।
মিশরে মঙ্গোল দূত
১২৬০ সালে হালাকু খান কায়রোতে সুলতান কুতুজের কাছে দূত পাঠিয়ে আত্মসমর্পণ দাবি করেন:
"পূর্ব ও পশ্চিমের শাহেনশাহ মহান খানের পক্ষ থেকে এটি প্রেরিত হচ্ছে মামলুক কুতুজের উদ্দেশ্যে যিনি আমাদের তলোয়ার থেকে পালিয়ে গিয়েছেন। অন্যান্য রাজ্যসমূহের কী পরিণতি হয়েছে তা চিন্তা করে আপনার উচিত আমাদের কাছে আত্মসমর্পণ করা। আপনি শুনেছেন কীভাবে আমরা একটি বিশাল সাম্রাজ্য জয় করেছি এবং পৃথিবীকে দূষিতকারী বিশৃঙ্খলা থেকে একে বিশুদ্ধ করেছি। আমরা বিশাল অঞ্চল জয় করেছি, সব মানুষকে হত্যা করেছি। আপনি আমাদের সেনাবাহিনীর ত্রাস থেকে বাঁচতে পারবেন না। আপনি কোথায় পালাবেন? আমাদের কাছ থেকে পালানোর জন্য আপনি কোন পথ ধরবেন? আমাদের ঘোড়াগুলি দ্রুতগামী, আমাদের তীর ধারালো, আমাদের তলোয়ার বজ্রের মত, আমাদের হৃদয় পর্বতের মত কঠিন, আমাদের সেনারা বালুর মত অগণিত। দুর্গ আমাদের আটকাতে পারবে না, কোনো সেনাবাহিনী আমাদের থামাতে পারবে না। আল্লাহর কাছে আপনার দোয়া আমাদের বিরুদ্ধে কাজে আসবে না। অশ্রু আমাদের চালিত করে না এবং মাতম আমাদের স্পর্শ করে না। শুধুমাত্র যারা আমাদের সুরক্ষা চাইবে তাদেরকে নিরাপত্তা দেয়া হবে। যুদ্ধের আগুন জ্বলে উঠার আগে দ্রুত আপনার জবাব দিন। প্রতিরোধ করলে আপনি সবচেয়ে ভয়াবহ দুর্যোগের মুখোমুখি হবেন। আমরা আপনাদের মসজিদগুলি চুরমার করে দেব এবং আপনাদের আল্লাহর দুর্বলতা দেখতে পাবেন এবং এরপর আপনাদের সন্তান ও বৃদ্ধদেরকে হত্যা করা হবে। এই মুহূর্তে আপনি একমাত্র শত্রু যার বিরুদ্ধে আমরা অগ্রসর হয়েছি।"
- হালাকু
অভিযান
এসময় মংকে খানের মৃত্যুর ফলে হালাকু খানসহ অন্যান্য নেতৃস্থানীয় মঙ্গোলরা নেতৃত্ব নির্বাচনের জন্য মঙ্গোলিয়া ফিরে আসেন। হালাকু তার বাহিনীর সংখ্যাগরিষ্ঠ অংশকে তার সাথে নিয়ে যান। তার রেখে যাওয়া বাহিনীর সেনাপতি ছিলেন কিতবুকা।
মঙ্গোলদের প্রতিহত করার জন্য সুলতান কুতুজ দ্রুত একটি বাহিনী গঠন করে ফিলিস্তিনের দিকে অগ্রসর হন। অভিযানকালে বাইবার্স‌ তার সাথে যোগ দেন।
আগস্টের শেষদিকে মঙ্গোলরা তাদের বালবিকের শিবির থেকে দক্ষিণ দিকে যাত্রা করে। তারা এসময় আক্কাকেন্দ্রীক ক্রুসেডার জেরুজালেম রাজ্যের সাথে মিলে ফ্রাঙ্ক-মঙ্গোল মৈত্রী গঠনের চেষ্টা চালায়। কিন্তু পোপ চতুর্থ আলেক্সান্ডার এতে সায় দেননি। এছাড়া সাইদার শাসক জুলিয়ানের কারণে কিতবুকার নাতি মৃত্যুর ফলে দুইপক্ষের মধ্যে উত্তেজনা বৃদ্ধি পায়। কিতবুকা রাগান্বিত হয়ে সাইদা আক্রমণ করেন। অন্যদিকে মামলুকরাও মঙ্গোলদের বিরুদ্ধে সহায়তার জন্য ক্রুসেডারদের প্রতি বার্তা পাঠায়।
মামলুকরা ফ্রাঙ্কদের দীর্ঘদিনের শত্রু হলেও আক্কার ব্যার ন মঙ্গোলদেরকে বেশি ক্ষতিকর হিসেবে বিবেচনা করেন। এসময় ক্রুসেডাররা দুই পক্ষের মধ্যে কারো সাথে সরাসরি যোগ না দিয়ে ক্ষতি না করার শর্তে মামলুকদেরকে ক্রুসেডার এলাকার মধ্য দিয়ে যাতায়াত করার সুযোগ দেয়। মঙ্গোলদের জর্ডান নদী অতিক্রম করার খবর পাওয়ার পর সুলতান কুতুজ দক্ষিণ পশ্চিমে জাজরিল উপত্যকার আইন জালুতের দিকে অগ্রসর হন।
যুদ্ধ
মামলুকরা স্থানীয় ভূপ্রকৃতি সম্পর্কে ভালোভাবে অবহিত ছিল। কৌশল হিসেবে কুতুজ তার বাহিনীর একটি অংশকে স্থানীয় পাহাড়ে লুকিয়ে রাখেন এবং বাইবার্স‌কে একটি ক্ষুদ্র সেনাদল দিয়ে পাঠানো হয়।
দুইপক্ষ মুখোমুখি হওয়ার পর মঙ্গোলদেরকে ফাঁদে ফেলার জন্য বাইবার্স‌ হিট-এন্ড-রান কৌশল কাজে লাগান। আক্রমণ করে মামলুকরা পালিয়ে যাচ্ছে দেখে মঙ্গোলরা তাদের ধাওয়া করে। মঙ্গোল সেনাপতি কিতবুকা এই ফাঁদ বুঝতে না পেরে অগ্রসর হন ফলে পাহাড়ি এলাকায় পৌছার পর মামলুকরা আত্মগোপন থেকে বেরিয়ে এসে আক্রমণ চালায়। ফলে মঙ্গোলরা চারদিক থেকে অবরুদ্ধ হয়ে পড়ে।
মঙ্গোলরা বের হওয়ার জন্য আপ্রাণ চেষ্ট চালায়। কুতুজ কিছু দূরে তার নিজস্ব সেনাদল নিয়ে যুদ্ধের প্রকৃতি পর্যবেক্ষণ করছিলেন। এসময় মঙ্গোলরা মামলুক বাহিনীর বাম অংশকে প্রায় ভেদ করতে সক্ষম হয়। কুতুজ এসময় কুতুজ তার যুদ্ধের হেলমেট খুলে ফেলেন যাতে সৈনিকরা তাকে চিনতে পারে। এরপর তিনি তার সেনাদল নিয়ে ঝাপিয়ে পড়েন। মঙ্গোলরা পিছু হটে কিছু দূরে গিয়ে সংগঠিত হয়ে পুনরায় যুদ্ধক্ষেত্রে ফিরে আসে। তবে যুদ্ধের গতি মামলুকদের পক্ষে চলে যায়। কিতবুকা যুদ্ধে নিহত হন এবং এই অঞ্চলের মঙ্গোল বাহিনীর প্রায় সম্পূর্ণ অংশ ধ্বংস হয়ে যায়।
হাত কামান ব্যবহার হয়েছে এমন যুদ্ধসমূহের মধ্যে আইন জালুতের যুদ্ধ অন্যতম প্রাচীন যুদ্ধ হিসেবে উল্লেখযোগ্য। মঙ্গোল ঘোড়া ও অশ্বারোহীদের মধ্যে আতঙ্ক ও বিশৃঙ্খলা সৃষ্টির জন্য মামলুকরা এসমস্ত বিস্ফোরক ব্যবহার করে। পরবর্তীকালে আরব রসায়ন ও সামরিক নিয়মকানুনে বিস্ফোরক হিসেবে বারুদ সম্পর্কে উল্লেখ করা হয়েছে।
পরবর্তী অবস্থা
আইন জালুতের বিজয়ের পর কুতুজ কিছু আমিরের হাতে নিহত হন। এরপর বাইবার্স‌ নতুন সুলতান হিসেবে ক্ষমতায় বসেন।
বারকা খান ইতিপূর্বে ইসলাম গ্রহণ করেছিলেন। তিনি বাগদাদ আক্রমণ নিয়ে হালাকু খানের উপর ক্ষুব্ধ হন। ইতিহাসবিদ রশিদউদ্দিন হামাদানি লিখেছেন যে মংকে খানকে লেখা একটি চিঠিতে বারকা খান প্রতিবাদ করে বলেছেন: "সে (হালাকু খান) মুসলিমদের সব শহরে হামলা করেছে এবং খলিফাকে হত্যা করেছে। আল্লাহর সাহায্য নিয়ে আমি তার কাছ থেকে এসব নির্দোষ মানুষের রক্তপাতের হিসাব আদায় করব।" বারকা খানের মনোভাবের কথা জানতে পেরে মামলুকরা তার সাথে সম্পর্ক স্থাপন করে।
কুবলাই খানের ক্ষমতাপ্রাপ্তির পর হালাকু খান ১২৬২ সালে ফিরে আসেন এবং মামলুকদের উপর হামলার প্রস্তুতি নেন। এদিকে বারকা খান উত্তরে হালাকু খানের এলাকায় আক্রমণ শুরু করেন। ১২৬৩ সালে এরূপ একটি লড়াইয়ে তিনি পরাজিত হন। এটি ছিল মঙ্গোলদের মধ্যকার প্রথম উন্মুক্ত যুদ্ধ।
মামলুকদের বিরুদ্ধে হালাকু খান একটি ক্ষুদ্র বাহিনী প্রেরণ করেছিলেন। মামলুকরা তাদের প্রতিহত করে। ১২৬৫ সালে হালাকু খান মারা যান। এরপর তার ছেলে আবাকা খান তার উত্তরসূরি হন।
সাহিত্যে আইন জালুতের যুদ্ধ
রবার্ট শেয়া রচিত দ্য সারাসেন উপন্যাসে আইন জালুতের যুদ্ধ ও সুলতান কুতুজের হত্যাকান্ডের উল্লেখ রয়েছে।
সুলতান সাইফুদ্দিন কুতুজ এর মূল নাম মাহমুদ বিন মামদুদ। তিনি ছিলেন খাওয়ারেজম সাম্রাজ্যের সুলতান জালালুদ্দিন খাওয়ারেজম শাহের ভাগ্নে। খাওয়ারেজম সাম্রাজ্যেই তাঁর জন্ম ও বেড়ে ওঠা।
বিজগাল খাঁড়ি
বিজগাল ক্রিক হল মার্কিন যুক্তরাষ্ট্রের উত্তর ডাকোটার একটি প্রবাহ। এটি লিটল মিসৌরি নদীতে প্রবাহিত হয়েছে।
বিজগাল ক্রিকের নামটি স্থানীয় পশুপালক বিজগাল ভাইদের কাছ থেকে এসেছে।
হোশমান্দ বানু বেগম
হোশমান্দ বানু বেগম (জন্ম c. ১৬০৫) ছিলেন একজন মুঘল রাজকুমারী, যিনি ছিলেন জাহাঙ্গীরের নাতনি ও জাহাঙ্গীর পুত্র খসরু মির্জার কন্যা।
জীবনী
হোশমান্দ বানু বেগম ১৬০৫ সালে জন্মগ্রহণ করেন। তার সম্পর্কে তৎকালীন জ্যোতিষীরা ভবিষ্যদ্বাণী করেছিলেন যে, তার জন্মের পর তার মুখদর্শন তার বাবা খসরুর পক্ষে মঙ্গলজনক হলেও তার দাদা জাহাঙ্গীরের জন্য অমঙ্গলজনক হতে পারে। জ্যোতিষীদের পরামর্শে জাহাঙ্গীর হোশমান্দ বানু বেগম তিনে পা রাখলে তার মুখদর্শন করেন।
১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের এবং তার ছেলে খসরু মির্জা মেয়ে হোশমান্দ বানু বেগমের সাথে হুশাং মির্জার বিয়ে দেন।
হোশমান্দ বানু বেগমের দাদা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, তার স্বামী হোশাং মির্জা, বাহার বানু বেগমের স্বামী তাহমুরাস মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।
এরপর বিধবাস্থায় হোশমান্দ বানু বেগম জীবনযাপন করেন। তিনি শাহজাহানের শাসনামলে মৃত্যুবরণ করেন।
কিশোরী আমোনকর
কিশোরী আমোনকর একজন ভারতীয় কন্ঠশিল্পী যিনি মূলত: শাস্ত্রীয় রীতির খেয়াল এবং হালকা শাস্ত্রীয় ঘরানার ঠুমরী ও ভজন জাতীয় গানের জন্য পরিচিত। আমোনকর তার মা জয়পুর ঘরানার ধ্রুপদী শিল্পী মগুবাঈ কুর্দীকর-এর অধীনে সঙ্গীতের (জয়পুর ঘরানার ঐতিহ্যে) তালিম নিলেও কর্মজীবনে তিনি কণ্ঠ্য শৈলীর বিভিন্ন পরীক্ষামুলক ঢং ব্যবহার করেছেন। তাকে ভারতীয় শাস্ত্রীয় সঙ্গীতের শ্রেষ্ঠ শিল্পীদের একজন বলে বিবেচনা করা হয়।
পুরস্কার ও সম্মননা
আমোনকর ১৯৮৭ সালে ভারতের জাতীয় পুরস্কার পদ্মভূষণ ও ২০০২ সালে পদ্মবিভূষণ পেয়েছেন। তাকে ১৯৮৫ সালে সঙ্গীত নাটক একাডেমী পুরস্কার এবং ২০০৯ সালে সঙ্গীত নাটক একাডেমী ফেলোশিপ প্রদান করা হয়।
আবু তাহের মণ্ডল
আবু তাহের মণ্ডল (আবু তাহের মণ্ডল) একজন ভারতীয় বাঙালি রাজনীতিবিদ, সমাজকর্মী এবং অবসরপ্রাপ্ত সিভিল ইঞ্জিনিয়ার। তিনি মেঘালয় বিধানসভার ফুলবাড়ি আসনের চারবারের বিধায়ক।
প্রাথমিক জীবন এবং শিক্ষা
মণ্ডল মেঘালয়ের পশ্চিম গারো পার্বত্য জেলার সমতল অঞ্চলে একটি বাঙালি মুসলিম পরিবারে জন্মগ্রহণ করেন। তার পিতা সামসুল হুদা মণ্ডল । মন্ডল ১৯৯১ সালে স্নাতক ডিগ্রি অর্জন করেন। শ্যামদিং ও ফুলবাড়ীতে তার জমি রয়েছে।
কর্মজীবন
১৯৯৮ সালের মেঘালয় বিধানসভা নির্বাচনের সময় স্বতন্ত্র প্রার্থী হওয়া সত্ত্বেও, মণ্ডল ফুলবাড়ি আসনের জন্য মনিরুল ইসলাম সরকারকে সফলভাবে পরাজিত করেন। মণ্ডল ২০০৩ সালের মেঘালয় বিধানসভা নির্বাচনে জাতীয়তাবাদী কংগ্রেস পার্টিতে যোগ দিয়েছিলেন কিন্তু এবার সরকারের বিরুদ্ধে ব্যর্থ হন। ২০০৮ সালের মেঘালয় বিধানসভা নির্বাচনের সময়, মণ্ডল আরও একবার স্বাধীন হন এবং সরকারকে পরাজিত করেন। তিনি ২০১৩ সালের মেঘালয় বিধানসভা নির্বাচনে তার আসন রক্ষা করতে সক্ষম হন, এবার ভারতীয় জাতীয় কংগ্রেসের প্রার্থী হিসেবে। ২০১৮ সালের মেঘালয় বিধানসভা নির্বাচনে এসজি এসমাতুর মোমিনিন তার দুই মেয়াদের স্ট্রীক ভেঙেছিলেন।
মার্চ ২০১৩ সালে, মণ্ডল বিধানসভার স্পিকার নির্বাচিত হন। তিনিই প্রথম "অ-আদিবাসী" বিধায়ক যিনি অফিসে ছিলেন।
বিয়ারগ্রাস খাঁড়ি (ইন্ডিয়ানা)
বিয়ারগ্রাস ক্রিক মার্কিন যুক্তরাষ্ট্রের ইন্ডিয়ানা রাজ্যের একটি প্রবাহ। এটি ঈল নদীর একটি উপনদী।
বিয়ারগ্রাস ক্রিকের এমন নামকরণ বন্য ঘাসের কারণে করা হয়েছিল, যা ভাল্লুকের খাদ্য উত্স ছিল।
কুমুদিনী হাসপাতাল
কুমুদিনী হাসপাতালটি টাঙ্গাইল অবস্থিত একটি বেসরকারী হাসপাতাল। যা কুমুদিনী কল্যাণ ট্রাস্ট দ্বারা পরিচালনা করা হয়। হাসপাতালটি ট্রাস্টের অর্থায়নে বিনামূল্যে স্বাস্থ্যসেবা প্রদান করে।
ইতিহাস
১৯৩৮ সালে রণদাপ্রসাদ সাহা হাসপাতালটি প্রতিষ্ঠা করেছিলেন। তিনি তার মাতার নামে কুমুদিনী হাসপাতাল নামকরণ করেছিলেন। ১৯৪৪ সালের ২৭ জুলাই হাসপাতালটির কার্যক্রম শুরু হয়েছিল। তৎকালীন বাংলার গভর্নর ব্যারন ক্যাসি হাসপাতালটি উদ্বোধন করেছিলেন। ২০টি শয্যা দিয়ে হাসপালের যাত্রা শুরু হয়েছিল। ১৯৭০ সালে ঢাকার বাইরের প্রথম হাসপাতাল হিসেবে এইখানেই যক্ষ্মা ইউনিট শুরু হয়েছিল। পরবর্তীতে ৭৫০ শয্যা বিশিষ্ট হাসপাতালে উন্নীত করা হয়েছে। ২০২০ সালের তথ্য অনুসারে হাসপাতালে ১০৫০ টি শয্যা আছে।
মঙ্গলা নারলিকর
মঙ্গলা নারলিকর একজন ভারতীয় গণিতজ্ঞ। তিনি উন্নত গণিত এবং সহজ পাটিগণিত উভয় বিভাগেই কাজ করেছেন এবং শিখিয়েছেন। গণিত নিয়ে ডিগ্রী লাভ করার পর, তিনি প্রথমে কাজ করেন মুম্বইয়ের টাটা ইনস্টিটিউট অব ফান্ডামেন্টাল রিসার্চে (টিআইএফআর)। পরে তিনি বোম্বে ও পুনে বিশ্ববিদ্যালয়ে অধ্যাপক হিসেবে কাজ করেন। তিনি গণিত এবং সেই সংক্রান্ত বিষয়গুলিতে ইংরেজি ও মারাঠি দুটি ভাষাতেই অনেক বই এবং নিবন্ধ প্রকাশ করেছেন। তিনি তার মারাঠি ভাষার বই গার্গী অজুন জিবন্ত আহে - गार्गी अजून जिवंत आहे এর জন্য বিশ্বনাথ পার্বতী গোখলে পুরস্কার ২০০২ পেয়েছেন।
জীবনী
নারলিকর বোম্বে বিশ্ববিদ্যালয় থেকে পড়াশোনা করেন এবং ১৯৬২ সালে বি. এ. (গণিত) ডিগ্রি অর্জন করেন। ১৯৬৪ সালে তিনি এম.এ. (গণিত) বিভাগে প্রথম স্থান দখল করেন এবং আচার্যের স্বর্ণ পদক লাভ করেন। তিনি, ১৯৬৬ সালে, সুপরিচিত মহাবিশ্ব তত্ত্ববিদ এবং পদার্থবিদ জয়ন্ত বিষ্ণু নারলিকরকে বিবাহ করেন। তাদের তিনটি মেয়ে আছে; গীতা, গিরিজা ও লীলাবতী। তারা সকলেই, বিজ্ঞানকেই নিজেদের জীবিকা বেছে নিয়েছেন। এঁদের একজন, গীতা ইউনিভার্সিটি অব ক্যালিফোর্নিয়া, সান ফ্রান্সিস্কোতে জৈব রসায়ন বিভাগের অধ্যাপক  এবং অন্য দুজন আছেন কম্পিউটার বিজ্ঞানে। ১৯৬৪ থেকে ১৯৬৬ সাল পর্যন্ত, নারলিকর মুম্বাইয়ের টাটা ইনস্টিটিউট অব ফান্ডামেন্টাল রিসার্চ এর গণিত বিভাগে, গবেষক ছাত্রী এবং তারপর সহযোগী গবেষক হিসাবে কাজ করেন। ১৯৬৭ থেকে ১৯৬৯ সাল পর্যন্ত তিনি ক্যামব্রিজ বিশ্ববিদ্যালয়ে প্রাক স্নাতক বিভাগে শিক্ষকতা করেন। ১৯৭৪ থেকে ১৯৮০ পর্যন্ত তিনি আবার টিআইএফআর-এর গণিত বিভাগে কাজ করেন। তার বিবাহের ১৬ বছর পর, ১৯৮১ সালে, তিনি বোম্বে বিশ্ববিদ্যালয় থেকে, গণিতে তার পিএইচ.ডি. ডিগ্রী লাভ করেন। তার গবেষণার বিষয় ছিল, বিশ্লেষণাত্মক সংখ্যা তত্ত্ব (অ্যানালাইটিক নাম্বার থিয়োরী)। ডক্টরেট ডিগ্রী পাওয়ার পর, ১৯৮২ সাল থেকে ১৯৮৫ সাল পর্যন্ত, তিনি টিআইএফআর-এ গণিতের পুল অফিসার (গবেষক) হিসেবে কাজ চালিয়ে যান। ১৯৮২ থেকে ১৯৮৫ সাল পর্যন্ত শিক্ষক হিসাবে তার নিয়োগ, বোম্বে বিশ্ববিদ্যালয়ের গণিত বিভাগের এম.ফিল. ক্লাসের জন্য ছিল। তিনি ১৯৮৯ থেকে ২০০২ পর্যন্ত, অন্তর্বর্তী সময়ে, পুনে বিশ্ববিদ্যালয়ের গণিত বিভাগে এবং ২০০৬ থেকে ২০১০ সাল পর্যন্ত, ভাস্করচার্য প্রতিষ্ঠানের এমএসসি ছাত্রদের শিক্ষকতা করেন।
নারলিকরের মূল আকর্ষণের ক্ষেত্রগুলি হল, আসল এবং জটিল বিশ্লেষণ, বিশ্লেষণাত্মক জ্যামিতি, সংখ্যা তত্ত্ব, বীজগণিত এবং টোপোলজি।
গণিতের বই লেখা নিয়ে, নারলিকর লিখেছেন: "কীভাবে গণিতকে আকর্ষণীয় এবং সবার উপযোগী করে তোলা যায়, সে বিষয়ে বই লেখা আমি উপভোগ করেছি"। তিনি, তার পেশা এবং একই সঙ্গে নিজের পরিবারের কাজকর্মের দেখাশোনা নিয়ে, লিখেছেন: "আমার গল্প সম্ভবত আমার প্রজন্মের অনেক মহিলার জীবন যাপনের একটি উপস্থাপনা; যাঁরা অত্যন্ত শিক্ষিত, কিন্তু সর্বদা তাঁদের পরিবারের দায়িত্ব তাঁদের ব্যক্তিগত পেশার আগে রাখেন"।
সেহুন্দা দিভিসিওন
সেহুন্দা দিভিসিওন কে লা লীগা ২ ও বলা হয়।এটি স্পেনের ফুটবল লীগ পদ্ধতির ২ স্তর।এই স্তর থেকে প্রথম দিকের ৩টি দল লা লীগায় যায় ( ১ টি যায় প্লে অফ খেলে) এবং ওই স্তর থেকে নিচের ৩ টি দল এই স্তরে নেমে যায়।
ইতিহাস
১৯২৯ সালে সর্বপ্রথম লীগটি চালু করা হয়।
সাইপ্রাসের ভূগোল
সাইপ্রাস হল ভূমধ্যসাগরের পূর্ব অববাহিকার একটি দ্বীপ। ইতালীয় দ্বীপ সিসিলি এবং সার্ডিনিয়ার পরে এটি ভূমধ্যসাগরের তৃতীয় বৃহত্তম দ্বীপ, এবং ক্ষেত্রাঞ্চল অনুযায়ী এটি বিশ্বের ৮০ তম বৃহত্তম অঞ্চল। আনাতুলিয়া উপদ্বীপের দক্ষিণে অবস্থিত হলেও এই দ্বীপটি সাইপ্রাস চাপের অন্তর্গত। সাইপ্রাসকে দক্ষিণ ইউরোপের অন্তর্ভুক্ত করা যেতে পারে: সাইপ্রাস দক্ষিণ ইউরোপ ও উত্তর আফ্রিকার কাছাকাছি অবস্থিত, এবং এটি দীর্ঘকাল ধরে মূলত গ্রীক এবং মাঝে মাঝে আনাতুলীয়, লেভান্তীয়, বাইজেন্টাইনীয়, তুর্কি এবং পশ্চিম ইউরোপীয় প্রভাবান্বিত ছিল।
দ্বীপটিতে দুটি পর্বতশ্রেণী রয়েছে, সেগুলি হল ট্রুডোস পর্বতমালা এবং কাইরেনিয়া পর্বতমালা বা পেন্টাডাক্টাইলোস, এবং এই দুটির মাঝখানে রয়েছে মেজাওরিয়া সমতলভূমি। ট্রুডোস পর্বতমালা দ্বীপের দক্ষিণ ও পশ্চিম অংশের বেশিরভাগ জুড়ে বিস্তৃত এবং দ্বীপের প্রায় অর্ধেক অঞ্চল গঠন করেছে। সঙ্কীর্ণ কাইরেনিয়া পর্বতমালা উত্তর উপকূলরেখা বরাবর প্রসারিত। এটি ট্রুডোস পর্বতমালার মতো উঁচু নয়, এবং অপেক্ষাকৃত কম জায়গা নিয়ে রয়েছে। দুটি পর্বতশ্রেণী মোটামুটিভাবে তুর্কি মূল ভূখণ্ডের তোরোস পর্বতমালার সমান্তরালে বিস্তৃত। এর রূপরেখা উত্তর সাইপ্রাস থেকে দৃশ্যমান। বিভিন্ন প্রস্থের উপকূলীয় নিম্নভূমি দ্বীপটিকে ঘিরে রেখেছে।
ভূখণ্ড
রুক্ষ ট্রুডোস পর্বতমালা, যার মূল পরিসর উত্তর-পশ্চিমের পোমোস বিন্দু থেকে পূর্বদিকে প্রায় লার্নাকা উপসাগর অবধি বিস্তৃত। এটি এই দ্বীপের একক সবচেয়ে সুস্পষ্ট বৈশিষ্ট্য। গঠনের সময়ে ব্যাপকভাবে উত্থান এবং ভাঁজ গঠনের ফলে অঞ্চলটি অত্যন্ত ফাটল যুক্ত, এর ফলে সংলগ্ন পর্বতমালা এবং পার্শ্বীয় শাখাগুলি বহু কোণে দিক্পরিবর্তন করেছে, তাদের ঢালে আছে খাড়া-পার্শ্বযুক্ত উপত্যকা। দক্ষিণ পশ্চিমে, এই পর্বতমালা উপকূলীয় সমভূমিতে ধাপে ধাপে এসে নেমেছে।
যেখানে ট্রুডোস পর্বতমালা হল গলিত আগ্নেয় শিলা দ্বারা গঠিত ম্যাসিফ, কাইরেনিয়া পর্বতশ্রেণীটি একটি সরু চুনাপাথরের শৈলশিরা যা হঠাৎ করে সমভূমি থেকে উঠে এসেছে। এর পূর্বতম প্রসারিত অংশটি কার্পাস উপদ্বীপের ওপর পর্বতমালার পাদদেশের ছোটো পাহাড়ে পরিণত হয়েছে। সেই উপদ্বীপটি এশিয়া মাইনরটির দিকে নির্দেশ করে, যেখানে সাইপ্রাস ভূতাত্ত্বিকভাবে অন্তর্ভুক্ত।
কাইরেনিয়া পর্বতমালার সর্বোচ্চ শিখরগুলিও অলিম্পাস পাহাড়ের ট্রুডোস ম্যাসিফের বৃহৎ গম্বুজটির অর্ধেক উচ্চতার বেশি নয়। কিন্তু তাদের দুর্গম, খাঁজকাটা ঢালের কারণে সেগুলি যথেষ্ট দর্শনীয় হয়ে উঠেছে। ব্রিটিশ লেখক লরেন্স ডুরেল, ট্রুডোস সম্বন্ধে বিটার লেমনসএ লিখেছিলেন, "দুরারোহ পাহাড় এবং ভারী শিলার একটি নিরর্থক মিশ্রণ" এবং কাইরেনিয়া পর্বতমালা সম্বন্ধে লিখেছিলেন এটি "ইউরোপের গথিক শিল্পের অংশ, এর উঁচু চূড়াগুলি যোদ্ধা খচিত দুর্গের অংশ।"
ট্রুডোসের ঢালে সমৃদ্ধ তামার খনির সন্ধান পাওয়া গিয়েছে। ভূমধ্যসাগরের নিচে মধ্য-মহাসাগর শৈলশিরায় ওফিওলাইট যৌগের অংশ হিসাবে প্রচুর সালফাইড অধঃক্ষেপ তৈরি হয়েছে। এটি প্লাইস্টোসিন যুগে ভূত্বক সংস্থানীয় পদ্ধতিতে উন্নীত হয়েছিল এবং তার বর্তমান অবস্থানে এসে স্থিত হয়েছিল।
এস. জি. এসমাতুর মোমিনীন
'''এস. জি. এসমাতুর মোমিনিন''' হলেন একজন ভারতীয় বাঙালি রাজনীতিবিদ এবং আইনজীবী, যিনি ২০১৮ থেকে ২০২৩ সাল পর্যন্ত মেঘালয় বিধানসভার ফুলবাড়ি আসনের বিধায়ক হিসেবে দায়িত্ব পালন করেছেন। L তিনি গারো পাহাড় স্বায়ত্তশাসিত জেলা পরিষদের সদস্যও। তিনি এনপিপি থেকে পদত্যাগ করেন এবং ২০২৩ সালের জানুয়ারিতে সর্বভারতীয় তৃণমূল কংগ্রেসে যোগদান করেন।
প্রাথমিক জীবন এবং শিক্ষা
মোমিনিন মেঘালয়ের গারো পাহাড়ে অবস্থিত চিবিনাং গ্রামে একটি বাঙালি মুসলিম পরিবারে জন্মগ্রহণ করেন। তার পিতা আব্দুল জব্বার সরকার এবং তার ভাইদের মধ্যে লে. মনিরুল ইসলাম সরকার । তার স্ত্রী ভোলারভিটার জনপ্রিয়া উচ্চ মাধ্যমিক বিদ্যালয়ের শিক্ষিকা। সরকার ২০০৩ সালে ধুবরি আইন কলেজ থেকে আইনের স্নাতক ডিগ্রি নিয়ে স্নাতক হন। তার কৈম্বাটাপাড়ায় জমি এবং ভোলারভিটায় একটি ভবন রয়েছে।
কর্মজীবন
রাজনীতিতে পা রাখার আগে শিক্ষক হিসেবে কর্মজীবন শুরু করেন সরকার। ন্যাশনাল পিপলস পার্টির প্রার্থী হিসেবে, তিনি ২০১৮ সালের মেঘালয় বিধানসভা নির্বাচনে ভারতীয় জাতীয় কংগ্রেসের তিনবারের বিধায়ক আবু তাহের মণ্ডলকে পরাজিত করেন, ফুলবাড়ি আসন জিতেছিলেন।
শিলচর লোকসভা কেন্দ্র
শিলচর লোকসভা নির্বাচনী কেন্দ্র উত্তর-পূর্ব ভারতের, আসাম রাজ্যের ১৪ টি লোকসভা আসনের মধ্যে অন্যতম। কাছাড় জেলায় অবস্থিত এই আসনটি অসংরক্ষিত। ১৯৫১ থেকে ১৯৭১ অবধি শিলচরের এই কেন্দ্রটির নাম ছিল কাছাড় লোকসভা কেন্দ্র।
ভোটার পরিসংখ্যান
২০১৪ খ্রিস্টাব্দে আসাম লোকসভা নির্বাচনে শিলচর কেন্দ্রের ভোটার সংখ্যা ছিল ১০,৬০,১৭৫ জন। যার মধ্যে ৫,৫৪,৫৪০ জন পুরুষ, ৫,০৫,৫৫৮ জন নারী ছিলেন ও তৃতীয় লিঙ্গের ভোটার ছিলেন ৭৭ জন।
বিধানসভা কেন্দ্রসমূহ
শিলচর লোকসভা কেন্দ্র নিম্নলিখিত বিধানসভা খন্ডসমূহে সংগঠিত হয়েছে:
সংসদ সদস্য
টীকা
২০১৪ সাধারণ নির্বাচন
২০১৬ সালের ভারতীয় সাধারণ নির্বাচন ১৬তম লোকসভার গঠন লক্ষ্যে ভারতের মোট ৫৪৩ লোকসভা কেন্দ্রের সবকয়টির সংসদ সদস্যদের নির্বাচন করতে অনুষ্ঠিত হয়। নির্বাচনটি ৭ এপ্রিল থেকে ১২ মে পর্যন্ত নয়টি পর্বে চলে যা দেশের ইতিহাসে দীর্ঘতম নির্বাচন।
ইন্টার মিলান
ফুটবল ক্লাব ইন্তেরনাৎসিওনালে মিলানো (সাধারণত ইন্তেরনাৎসিওনালে, ইন্টার মিলান অথবা শুধুমাত্র ইন্টার নামে পরিচিত) হচ্ছে মিলান ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লিগ সেরিয়ে আ-এ খেলে। এই ক্লাবটি ১৯০৮ সালের ৯ই মার্চ তারিখে প্রতিষ্ঠিত হয়েছে। ইন্টার মিলান তাদের সকল হোম ম্যাচ মিলানের সান সিরোতে খেলে থাকে; যার ধারণক্ষমতা হচ্ছে ৮০,০১৮। বর্তমানে এই ক্লাবের ম্যানেজারের দায়িত্ব পালন করছেন আন্তোনিও কোন্তে এবং সভাপতির দায়িত্ব পালন করছেন স্টিভেন ঝাং। স্লোভেনীয় গোলরক্ষক সামির হান্দানোভিচ এই ক্লাবের অধিনায়কের দায়িত্ব পালন করছেন।
ইতিহাস
thumbnail|140px|left|স্কুডেট্টো জয়ী প্রথম ইন্টার দল, ১৯০৯-১০ ১৯০৮ সালে এসি মিলান ভেঙ্গে ইন্টার মিলান গঠিত হয়। প্রথম বছরেই তারা স্কুডেট্টো জিতে নেয়। এ দলের কোচ কাম অধিনায়ক ছিলেন ভার্জিলিও ফসেত্তি, যিনি প্রথম বিশ্বযুদ্ধে প্রাণ হারান। পরবর্তী শিরোপা জিততে ১০ বছর অপেক্ষা করতে হয়।
সমর্থক এবং প্রতিদ্বন্দ্বিতা
ইন্টার মিলান ইতালির সবচেয়ে জনপ্রিয় দল । মোট সমর্থকদের শতকরা ৪১ ভাগ দলটিকে সমর্থন করে থাকেন ।ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন thumbnail|190px|সান সিরোতে ইন্টার সমর্থক
ইন্টার মিলান ইতালির সবচেয়ে জনপ্রিয় দল । মোট সমর্থকদের শতকরা ৪১ ভাগ দলটিকে সমর্থন করে থাকেন। ঐতিহাসিকভাবে এসি মিলান দক্ষিণ ইতালীর শহরের শ্রমিক শ্রেণী সমর্থিত দল ছিল। পক্ষান্তরে অন্য বড় দল ইন্টার ছিল উচ্চবিত্ত ও মধ্যবিত্ত শ্রেণী সমর্থিত দল। তবে সাম্প্রতিক সময়ে দল দুটি ভিন্ন রাজনৈতিক বলয়ে অবস্থান করছে, কেননা বর্তমানে মিলানের মালিক হচ্ছেন গণমাধ্যম ব্যবসায়ী ও রক্ষণশীল দল থেকে নির্বাচিত ইতালির সাবেক প্রধানমন্ত্রী সিলভিও বার্লুসকনি, এবং ইন্টারের মালিক মধ্য-বামপন্থী তেল ব্যবসায়ী ম্যাসিমো মোরাত্তি। তবুও এসি মিলানের সমর্থকের এখনও সাধারণত বামপন্থী এবং ইন্টারের সমর্থকেরা ডানপন্থী হয়ে থাকেন । thumbnail|200px|left|২০০৭ সালে ইন্টার সমর্থকদের উদ্‌যাপন
এসি মিলানের সাথে ইন্টারের প্রতিদ্বন্দ্ব্বিতা ঐতিহাসিকভাবে চলে আসছে ।দু'দলের সমর্থকদের মধ্যে হাঙ্গামা বেশ নিয়মিত ঘটনা ।২০০৪-০৫ সালের চ্যাম্পিয়নস লিগে দু'দলের কোয়ার্টার ফাইনাল ম্যাচটি সমর্থক গোলযোগের কারণে একবার পরিত্যক্ত হয় । জুভেন্টাসের সাথেও ইন্টারের রয়েছে তীব্র প্রতিদ্বন্দ্ব্বিতা । এ দু'দলের ম্যাচকে 'ডার্বি-ডি-ইতালিয়া' বলা হয়
কোম্পানী হিসেবে ইন্তেরনাৎসিওনালে
২০০৫-০৬ সালে ধনী ক্লাবগুলোর কাতারে ইন্তেরনাৎসিওনালের অবস্থান ছিল ৭ম । দলটির আয়ের পরিমাণ ছিল ২০৬ মিলিয়ন ইউরো
শার্লত দেপার
চার্লোট ডেস্পার্ডকে তার দুর্ভোগবাদী অ্যাক্টিভিজমের জন্য চারবার কারাবরণ করা হয়েছিল, এবং তিনি ৯০এর দশকে নারীর অধিকার, দারিদ্র্যমুক্তি ও বিশ্ব শান্তির জন্য সক্রিয়ভাবে প্রচার চালান।
মেদিনীপুর লোকসভা কেন্দ্র
মেদিনীপুর লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট সাতটি বিধানসভা কেন্দ্র নিয়ে গঠিত। এটি পশ্চিম মেদিনীপুর জেলা প্রতিনিধিত্ব করে এবং মেদিনীপুর শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
মেদিনীপুর লোকসভা কেন্দ্রটি পশ্চিম মেদিনীপুর জেলা ও পূর্ব মেদিনীপুর  অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল-এগরা, দান্তন, কেশিয়ারী (এসটি), খড়গপুর সদর, নারায়ণগড়, খড়গপুর ও মেদিনীপুর
এগরা বিধানসভা কেন্দ্র়়
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পূর্ব মেদিনিপুর জেলার অন্তর্গত। বিধানসভা কেন্দ্রটির মূল কার্যালয় এগরা শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
কেশিয়ারী বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম মেদিনিপুর জেলার অন্তর্গত। বিধানসভা কেন্দ্রটির মূল কার্যালয় কেশিয়ারীতে অবস্থিত। এই কেন্দ্রটি তফসিলী উপজাতিদের জন্য সংরক্ষিত।
খড়গপুর সদর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম মেদিনিপুর জেলার অন্তর্গত। বিধানসভা কেন্দ্রটির মূল কার্যালয় খড়গপুর শহরে অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
খড়গপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম মেদিনিপুর জেলার অন্তর্গত। বিধানসভা কেন্দ্রটির মূল কার্যালয় খড়গপুর শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
মেদিনীপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি পশ্চিম মেদিনিপুর জেলার অন্তর্গত। বিধানসভা কেন্দ্রটির মূল কার্যালয় মেদিনীপুর শহরে অবস্থিত। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
মেদিনীপুর লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেপি-এর শ্রী দিলীপ ঘোষ।
আবুল হাসেম (বীর প্রতীক)
আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবুল হাসেমের জন্ম নোয়াখালী জেলার কবিরহাট উপজেলার বাটইয়া ইউনিয়নের বাটইয়া গ্রামে। তার বাবার নাম আবদুল কাদের এবং মায়ের নাম সাহারা খাতুন। তার স্ত্রীর নাম ছায়েরা বেগম। তাঁদের দুই ছেলে ও এক মেয়ে।
কর্মজীবন
ইপিআরে চাকরি করতেন আবুল হাসেম। ১৯৭১ সালে কর্মরত ছিলেন দিনাজপুর সেক্টর হেডকোয়ার্টারের অধীনে ঠাকুরগাঁও উইংয়ে। মুক্তিযুদ্ধ শুরু হলে সীমান্ত বিওপি থেকে এসে প্রতিরোধযুদ্ধে যোগ দেন। পরে যুদ্ধ করেন ৬ নম্বর সেক্টরের ভজনপুর সাবসেক্টরে।
মুক্তিযুদ্ধে ভূমিকা
১৯৭১ সালের ২৮ জুলাই পঞ্চগড় জেলার উত্তর-দক্ষিণে প্রবাহিত সীমান্ত সংলগ্ন চাওই নদীর তীরের স্থানগুলো মুক্তিযোদ্ধারা মুক্তিযুদ্ধের শুরু থেকে অনেক দিন মুক্ত রাখতে সক্ষম হন। জুন মাসের শেষ ভাগ পর্যন্ত মুক্তিযোদ্ধারা মুক্ত এলাকায় অবস্থান করে বিভিন্ন রেইড, অ্যামবুশ ইত্যাদি কার্যক্রম চালান। জুলাই মাস থেকে ওই এলাকায় পাকিস্তান সেনাবাহিনীর তৎপরতা বেড়ে যায়। সীমান্ত এলাকায় মুক্তিযোদ্ধাদের ওপর তারা আক্রমণ চালাতে থাকে। এরই ধারাবাহিকতায় জুলাই মাসের মাঝামাঝি একদিন পাকিস্তান সেনাবাহিনী মুক্তিযোদ্ধাদের ওপর বড় রকমের আক্রমণ চালায়। সে সময় মুক্তিযোদ্ধারা অবস্থানে ছিলেন প্রধান পাড়া, ডাঙ্গাপাড়া ও নুনিয়াপাড়া গ্রামে। পাকিস্তান সেনাবাহিনী একযোগে ওই গ্রামগুলোতে প্রচণ্ড আক্রমণ শুরু করলে মুক্তিযোদ্ধারা ছত্রভঙ্গ হয়ে যেতে বাধ্য হন। তিন গ্রাম মিলে তারা ছিলেন প্রায় ১২০ জন। তিনটি দলে বিভক্ত হয়ে তিন গ্রামে প্রতিরক্ষা অবস্থানে ছিলেন। একটি দলে ছিলেন আবুল হাসেম। পাকিস্তানি সেনাবাহিনীর প্রচণ্ড আক্রমণে সেদিন কয়েকজন মুক্তিযোদ্ধা শহীদ ও আহত হন। রাতের অন্ধকারে অতর্কিতে পাকিস্তান সেনাবাহিনীর ছোট এক ক্যাম্পে আক্রমণ চালান আবুল হাসেমসহ একদল মুক্তিযোদ্ধা। পাকিস্তানিরাও পাল্টা আক্রমণ শুরু করল। কিন্তু মুক্তিযোদ্ধাদের প্রচণ্ড আক্রমণে একসময় তারা অনেক গোলাবারুদ ও কয়েকটি অস্ত্র ফেলে রাতের অন্ধকারে পালিয়ে যেতে থাকল। মুক্তিযোদ্ধারা তাদের পেছন পেছন ধাওয়া করলেন। কিন্তু বেশি দূর গেলেন না। কারণ, সীমান্ত এলাকা থেকে তারা বেশ ভেতরে চলে এসেছেন। তা ছাড়া সামনে আছে পাকিস্তানি সেনাবাহিনীর মূল ঘাঁটি। তাদের সঙ্গে যুদ্ধ করে তারা পারবেন না। তাই পেছন ফিরে দ্রুত যেতে থাকলেন সীমান্তের দিকে। যাওয়ার সময় তারা সঙ্গে নিয়ে গেলেন পাকিস্তানিদের ফেলে পাওয়া অস্ত্রশস্ত্র ও গোলাবারুদ। এ ঘটনায় আবুল হাসেম হতাশ বা ভেঙে পড়েননি। তিনি তার দল নিয়ে পেছনে এক স্থানে সমবেত হন। মুক্তিযোদ্ধাদের তিনটি দলের সার্বিক নেতৃত্বে ছিলেন নায়েব সুবেদার হাফিজ। তিনি সবাইকে এক স্থানে একত্র করেন। কয়েক দিন পর তার নেতৃত্বে মুক্তিযোদ্ধারা নদীর পূর্ব পারের পাকিস্তানি সেনাবাহিনীর অগ্রবর্তী ঘাঁটিতে প্রচণ্ড আক্রমণ চালান। এই আক্রমণে আবুল হাসেমও অংশ নেন। তখন পাকিস্তান সেনাবাহিনী ও মুক্তিবাহিনী—দুই দলের মধ্যে রক্তক্ষয়ী যুদ্ধ হয়। এই যুদ্ধে পাকিস্তান সেনাবাহিনীর কয়েকজন হতাহত হয়। যুদ্ধের একপর্যায়ে অগ্রবর্তী ঘাঁটির পাকিস্তানি সেনারা হতাহতদের নিয়ে পালিয়ে যেতে থাকে। তখন আবুল হাসেমরা পাকিস্তানি সেনাদের কিছু দূর ধাওয়া করেন। এই যুদ্ধে মুক্তিযোদ্ধা কেউ হতাহত হননি।
দিনের শেষে ঘুমের দেশে
দিনের শেষে ঘুমের দেশে হল রবীন্দ্রনাথ ঠাকুরের লেখা ও পঙ্কজকুমার মল্লিক কর্তৃক সুরারোপিত একটি জনপ্রিয় বাংলা গান। গানটি ১৯০৬ সালে রবীন্দ্রনাথের খেয়া কাব্যগ্রন্থে ‘শেষ খেয়া’ শিরোনামে প্রকাশিত হয়েছিল। ১৯৩৭ সালে মুক্তিপ্রাপ্ত মুক্তি চলচ্চিত্রের জন্য রবীন্দ্রনাথের অনুমতিক্রমে পঙ্কজকুমার মল্লিক এই গানে সুরারোপ করেছিলেন। উক্ত চলচ্চিত্রে তিনিই এই গানটি গেয়েছিলেন। রবীন্দ্রনাথ কর্তৃক সুরারোপিত নয় বলে বিশ্বভারতী সংগীত সমিতি এটিকে ‘রবীন্দ্রসংগীত’ আখ্যা দেয়নি এবং রবীন্দ্রনাথের গীতি-সংকলন গীতবিতান-এও এই গানটি অন্তর্ভুক্ত হয়নি। পরবর্তীকালে হেমন্ত মুখোপাধ্যায় ও কিশোর কুমার এই গানটি রেকর্ড করেন।
কথা
১৩১২ বঙ্গাব্দের আষাঢ় মাসে রচিত এই কবিতাটির কথাটি এই রকম:
সুরারোপের ইতিহাস
১৯৩৭ সালে চিত্র পরিচালক প্রমথেশ বড়ুয়া মুক্তি চলচ্চিত্রটি নির্মাণের সময় যখন সংগীত পরিচালক পঙ্কজকুমার মল্লিককে চিত্রনাট্য পড়ে শোনাচ্ছিলেন, তখনই পঙ্কজকুমার শেষ খেয়া কবিতাটির কিছু অংশে সুর দিয়ে পরিচালককে শোনান। প্রথমেশ বড়ুয়া স্থির করলেন গানটি চলচ্চিত্রে ব্যবহার করবেন। তাই রবীন্দ্রনাথের অনুমোদনের জন্য গানটি রেকর্ড করে তার কাছে পাঠানো হল। রবীন্দ্রনাথ গানটি শিল্পীর স্বকণ্ঠে শোনার ইচ্ছা প্রকাশ করলেন। তখন পঙ্কজকুমার প্রশান্তচন্দ্র মহলানবিশের বরানগরের বাড়ি ‘আম্রপালী’তে (অধুনা ইন্ডিয়ান স্ট্যাটিস্টিক্যাল ইনস্টিটিউট ভবন) রবীন্দ্রনাথের সঙ্গে দেখা করেন। রবীন্দ্রনাথ প্রথমে ছবির গল্পটি শুনতে চান। শোনার পর রবীন্দ্রনাথ ছবির নামকরণ করেন ‘মুক্তি’। এরপর পঙ্কজকুমার রবীন্দ্রনাথকে গানটি গেয়ে শোনান। গান শুনে রবীন্দ্রনাথ খুশি হয়ে চলচ্চিত্রে গানটি ব্যবহারের অনুমতি দেন ও রবীন্দ্রনাথের অন্যান্য কিছু কবিতায় সুরারোপ করার জন্য পঙ্কজকুমারকে অনুরোধ করেন। পরে গানের কথায় রবীন্দ্রনাথ সামান্য একটু পরিবর্তনের পরামর্শও দেন। ‘চোখের জল ফেলতে হাসি পায়’-এর পরিবর্তে ‘অশ্রু যাহার ফেলতে হাসি পায়’ করা হয়। পঙ্কজকুমার এই গানটির সঙ্গে সঙ্গে ‘আমি কান পেতে রই’ ও ‘তার বিদায়বেলার মালাখানি’ গানদুটি চলচ্চিত্রে ব্যবহারেরও অনুমতি নিয়ে আসেন। চলচ্চিত্রে গানদুটি যথাক্রমে পঙ্কজকুমার মল্লিক ও কানন দেবী গেয়েছিলেন। ‘দিনের শেষে ঘুমের দেশে’ গানটিও পঙ্কজকুমারই চলচ্চিত্রে গেয়েছিলেন। উল্লেখ্য, এই তিনটি গানই বাংলা চলচ্চিত্রে ব্যবহৃত রবীন্দ্রনাথের প্রথম তিনটি গান।
গীতবিতান তৃতীয় খণ্ডের পরিশিষ্ট ভাগে অন্যান্য কিছু গানের সঙ্গে এই গানটির উল্লেখ করে বলা হয়েছে: "…এই গানগুলি সময়বিশেষে প্রচলিত বা আদৃত হইলেও, এগুলিতে কোনোটিতেই কবি সুর না দেওয়াতে, এগুলিকে রবীন্দ্রসংগীত বলিয়া গণনা করা সম্ভবপর হয় নাই।"
রেকর্ড
পঙ্কজকুমার মল্লিকের একাধিক রেকর্ডে এই গানটি রয়েছে। পরবর্তীকালে হেমন্ত মুখোপাধ্যায় ও কিশোর কুমার এই গানটি রেকর্ড করেন। পরবর্তীকালেও অনেক শিল্পী এই গানটি গেয়েছেন।
দেমোগজাং
'দেমোগজাং' শব্দটি ঐতিহ্যবাহী কোরিয়ান কাঠ ের আর্কিটেকচারকে এবং বিশেষত কাষ্ঠশিল্পীদের বোঝায় যারা ঐতিহ্যবাহী কাঠের কাঠামোগত কৌশল ব্যবহার করে। এই অনুশীলনকারীদের ক্রিয়াকলাপ ঐতিহাসিক ভবনগুলির রক্ষণাবেক্ষণ, মেরামত ও পুনর্গঠন পর্যন্ত প্রসারিত, ঐতিহ্যবাহী কোরিয়ান গৃহ থেকে শুরু করে কাঠের প্রাসাদ ও মন্দির পর্যন্ত। প্রাচীন কোরিয়াতে সমস্ত গৃহই সর্বতোভাবে কাঠের নির্মিত ছিল। কাঠ ছিল সাবেক করিয়ার স্থাপত্যশিল্পের প্রাণকেন্দ্র। উপর্যুপরি একটি গৃহ বা আলয়-এর গঠনও সেই ব্যক্তির সমাজে তাঁর প্রতিপত্তির নির্দেশক। সে কারণেই পূর্বে রাজ-আলয়, সরকারি পদস্থ ব্যক্তি এবং দেবালয়গুলি সমাজের অন্যান্য ব্যক্তিদের তুলনায় বিশেষ জাঁকজমকপূর্ণভাবে তৈরি করা হত।
কার্যপদ্ধতিঃ
এই বিশেষভাবে নির্মিত সাবেক গৃহগুলি যেমন, হানোক ইত্যাদির নির্মাণকার্যটি এক বিস্তৃত পদ্ধতির মধ্যদিয়ে ধাপে ধাপে সম্পন্ন হত। তাই প্রথমেই প্রয়জনীয় কাঠ নির্বাচন ও গৃহ নির্মাণের পরিকল্পনা ও গঠন সম্বন্ধীয় খসড়া তৈরি হত। এরপর কাঠগুলি নান আকারে চেরাই করে একটি আয়তকার কাঠামো খাড়া করা হত। তারপর ধাপে ধাপে মেঝে তৈরি, দেওয়াল তোলা, লেপনের কাজ, টালির ছাত নির্মাণ এবং সব শেষে গৃহের নানা আংশের রঞ্জন, অলঙ্করণ, চিত্রাঙ্কন-এর কাজের মধ্য দিয়ে নির্মাণটি সম্পন্ন হত।  সমগ্র কার্যনির্বাহটিতে একটি বিশাল কারিগর গোষ্ঠী যুক্ত থাকতেন।  নির্মাণকার্যটি নানা ভাগে বিভক্ত ছিল। প্রতিটি বিশেষ অংশের কাজই একজন করে বিশেষ তত্ত্বাবধায়কের অধীনে কারিগররা কাজ করতেন।
কার্য ক্ষেত্র বিভাজন
কাঠামো তৈরির কাজে যে ব্যক্তি তত্ত্বাবধান করতেন তিনি হলেন সোমোগজাং(소목장)।  মেঝে নির্মাণের প্রধান হলেন সগজাং(석장), ছাত নির্মাণের কাজে প্রধান হলেন ওয়াজাং (와장), দেওয়াল নির্মাণ ও লেপন-এর কাজের প্রধান মিজাং(미장), রঞ্জন এবং অলঙ্করণ, চিত্রাঙ্কনের প্রধান হলেন দাঞ্ছনজাং(단천장)। এই সমগ্র কার্যনির্বাহটি যে একক ব্যক্তির তত্ত্বাবধানে সংঘটিত হত সেই ব্যক্তি দেমোগজাং(대목장) নামে পরিচিত ছিলেন।
দেমোগজাং শব্দের উৎপত্তিঃ-
দেমোগজাং (대목장)  শব্দটি      মোগজাং(목장) বা মোগসু (목수) থেকে উদ্ভূত। মোগজাং হলেন যিনি   কাঠের কাজে পারদর্শী বা কাঠমিস্ত্রি এবং এদের প্রধান যিনি তিনি হলেন দেমোগজাং(পরোক্ষ ভাবে এই বিশেষ পদ্ধতিটিও একত্রে দেমোগজাং হিসেবে পরিচিত)।
ঐতিহাসিকতাঃ-
দেমোগজাং আজকের ধারণায় এমন একজন সক্ষম স্থপতি যিনি কাঠের স্থাপত্য নির্মাণ এবং তার নকশা প্রস্তুত করতে সিদ্ধহস্ত। একজন ব্যক্তিকে এই বিশেষ কাঠের কাজটিতে নির্মাণের খুঁটিনাটি কলাকৌশল এবং কাঠের অংশগুলি একে অপরের সাথে যুক্ত করার দক্ষতা অর্জন করতে হত। সেই দক্ষতা তৈরি হত বহু বছর ধরে পর্যবেক্ষণ এবং কাজের অভিজ্ঞতার মাধ্যমে। একজন দেমোগজাং সঠিক কাঠ নির্বাচন থেকে শুরু করে গৃহের নকশা, প্রতিটি কাজে ব্যবহৃত যন্ত্র ব্যবহার সম্পর্কে বিশেষ জ্ঞানের আধিকারী হতেন। এই ব্যক্তিরা সমাজে বিশেষ সম্মানীয় এমনকি রাজ দরবারে সরকারি পদের অধিকারী ছিলেন। ঐতিহাসিকদের মতানুসারে কোরিয়াতে জোসন রাজবংশের(대조선국) সময়কালে এই বিশেষ স্থাপত্য নির্মাণ পদ্ধতিটি ও পদটির প্রচলন ঘটে। কিন্তু এই রাজবংশের শেষের দিকে আনুমানিক ১৮শ শতকের সময়কালে এই পদটির বিলোপ ঘটান হয়। তার পরিবর্তে তাঁদের পূর্ব উপাধি পরিবর্তন করে ফিয়ংসু করা হয় এবং অন্যান্য কারিগররা দোফিয়ংসু বলে পরিচিত হন। তাঁদের কাজ ছিল সরকারি ইমারত এবং মন্দির নির্মাণে নির্দেশনা দেওয়া।  তারফলে এই স্থপতিদেরও সামাজিক পদমর্যাদা বহু গুণে  লঘু হয়ে যায়। অনুমান করা হয় সেই সময় জোসন রাজারা কনফুসীয় ভাবধারার অনুগামী হয়ে পড়েন। যার ফলস্বরূপ এই ব্যবহারিক দক্ষতা ও মার্শাল আর্টস-এর পরিবর্তে পুঁথিগত বিদ্যার প্রাধান্য বৃদ্ধি পায়। এই বিরূপ পরিস্থিতি সত্ত্বেও স্থপতিগন এবং বাকি কারুশিল্পীগন নিজেদের কাজের উৎকর্ষতার সঙ্গে কখনোই আপস করেননি এবং বহু কালজয়ী স্থাপত্যকীর্তি রেখে গেছেন পরবর্তী প্রজন্মের জন্য।
কৃতিত্বঃ-
এই কারণেই এই অসাধারণ স্থাপত্য নির্মাণ পদ্ধতিটি পৃথিবীর অন্যতম মানবতার অস্পর্শনীয় সাংস্কৃতিক ঐতিহ্যের (Intangible Cultural Heritage of humanity) তালিকায় স্থান করে নিয়েছে। এই অন্তর্ভুক্তিকে আরও বিশেষতা দান করেছে এই বিশেষ প্রশিক্ষিত স্থপতিদের বিশ্বস্থাপত্যের ঐতিহাসিক নিদর্শন ছাংদক প্রাসাদ (창덕궁) এবং গিয়ংবোগ প্রাসাদের (경복궁) প্রধান প্রবেশদ্বার গোয়াংহোয়ামুন-এর (광화문) অবিশ্বাস্যময় পুনরুদ্ধার ও সংস্কার করা। এছাড়াও এঁরা পুরনো সউল শহরের (서울) দক্ষিণের প্রবেশদ্বার সুংনেমুন-এর(숭례문) পুনরুদ্ধারের কাজটিও যথাযথভাবে সম্পাদন করেন।
চৈ-জি-ইয়ং-এর জীবনঃ-
বর্তমানে কোরিয়াতে মাত্র তিনজন বিশিষ্ট স্থপতি জীবিত আছেন। তাঁদের মধ্যে অন্যতম হলেন চৈ-জি-ইয়ং (Choi Gi-young)। ঐতিহাসিক বৌদ্ধমঠগুলি পুনরুদ্ধারের প্রকল্পের কাজে তাঁর অবদান অনস্বীকার্য। তাঁর এই বিশেষ কাজের জন্য দক্ষিণ কোরিয়া র সরকার তাঁকে Intangible Cultural Heritage উপাধিতে ভূষিত করেছেন।
চৈ বলেন, তিনি তাঁর শিক্ষকদের প্রতিটি কাজ খুঁটিয়ে খুঁটিয়ে লক্ষ্য করতেন। সমস্ত যন্ত্র ব্যবহারের কৌশলগুলি পর্যবেক্ষণ করতেন। যা হল এই বিশেষ কাজের মূলমন্ত্র। তাঁর শিক্ষকরা সন্ধেবেলায় একত্র বসে সমগ্র স্থাপত্যটির একটি নকশা প্রস্তুত করতেন হাঞ্জি কাগজের(traditional handmade Korean paper) উপর। সেই নকশার প্রতিটি খুঁটিনাটি অংশ ঠিকভাবে পর্যবেক্ষণ করে এবং আত্মস্থ করে সমগ্র সংস্করণের কাজটি সম্পন্ন করতে হত।
চৈ  আরও বলেন যে, কেউ যদি সাধারণভাবে উপর থেকে দেখে কাজটি শেখে তবে সে শুধুমাত্র একজন সাধারণ রাজমিস্ত্রি হয়ে উঠবে। তিনি যখন কাজ শুরু করেন তখন সেই দলে মোট পঞ্চাশ জন কারিগর ছিলেন। কিন্তু তাঁদের মধ্যে কিছু সংখ্যকই পূর্ণজ্ঞান অর্জনে সক্ষম হয়েছেন। কারণ তাঁরা তাঁদের কাজগুলি নিয়ে নানাভাবে বারংবার চিন্তাভাবনা করেছেন যখন অন্যরা রাতের অন্ধকারে বাকিরা ঘুমিয়েই কাটিয়ে দিয়েছেন। এঁদের কাছে কাজই ধ্যানজ্ঞান হয়ে উঠেছে। একজন সুদক্ষ স্থাপত্যকার হতে গেলে একটি ইমারতের কড়িকাঠ থেকে শুরু করে তার উচ্চতা, পরিধি, মাপকরা ইত্যাদি ছোটবড় বিষয়ের প্রতি নজর রাখতে হয়।
চৈ-জি-ইয়ং-এর কৃতিত্ব-
বোংজংসা মন্দিরের জিউংনাকজন হল (Geungnakjeon Hall at Bongjeongsa Temple in Andong, Gyeongsangbuk-do Province) যেটি আনুমানিক ১২০০ শতাব্দীতে নির্মিত হয় এবং এটি জাতীয় সংরক্ষিত স্থাপত্যের অন্যতম। এটির কাঠের ভবনটিকে ভেঙ্গে চৈ নতুন করে সংস্করণ করেন।
উপসংহার-
এই বিশেষ কার্যনির্বাহটির পদ্ধতি সম্পর্কে চৈ একটি সম্যক ধারণা দেন। তিনি বলেন, অক্টোবরের পর অর্থাৎ শীতকালই ছিল স্থাপত্যকারদের কাছে হানক তৈরির উপযুক্ত সময়। নির্মাতাদের কাজ ছিল বরফ জমতে শুরু করার আগেই মেঝের সমস্ত কাজ সমাপ্ত করা, তার সঙ্গে কাঠ চেরাই এবং শুকনো করা। বর্ষার আগেই আবার ছাতের টালি বসানোর কাজ সম্পন্ন করে নেওয়া হত। প্লাস্টারর উপযুক্ত সময় হল আগস্ট অর্থাৎ কোরিয়ান ছুটির মরশুম শুরুর আগে। এই সময় প্রত্যহ সকালের শিশির দেওয়ালের গায়ে লেগে থাকত এবং সারা দিন ধরে তা শুকনো হত যার ফলে দেওয়ালে ফাটল ধরার সম্ভাবনা কমে যেত অন্য সময়ের তুলনায়। হানক ইত্যাদি কাঠের স্থাপত্যগুলি প্রাকৃতিকভাবে নির্মিত। প্রথমত সমস্ত উপাদান প্রকৃতি থেকে আসা। দ্বিতীয়ত, এটি এমন শিল্পীরা  তৈরি করেছেন যারা নীতিগুলি এবং মৌলিক বিষয়গুলি মেনে চলেন। কোরিয়ান পাইন, মাটি, পাথর, টাইলস এবং উইন্ডো পেপার সবই প্রকৃতির। এমনকি যদি সেগুলি কাটাও হয় তবে তারা জীবিত থাকে এবং শ্বাস নিতে থাকে। পাইনউড শ্বাস নিতে থাকে। পাইন রজন একটি হনোকের মধ্যে প্রবাহিত হয়। ঘরটি প্রাকৃতিকভাবে শ্বাস নেয় ঠিক তেমনি শ্বাস নেয়। অবশ্যই সময়ের সাথে সাথে, এমনকি সেরা নির্মিত হানোক তার মাটির দেয়াল এবং কাঠের ফাটল তৈরি হয়। তবুও যদি তাতে মানুষ বাস করে এবং এটির যত্ন নেয় তবে হনোক হাজার বছর ধরে খুব বেশি অসুবিধা ছাড়াই বেঁচে থাকতে পারেন এবং তার বংশধররা বহু প্রজন্ম ধরে এটি লালন করতে পারে। সমগ্র কর্মপ্রক্রিয়াটিই একটি বৈজ্ঞানিক পদ্ধতিতে সম্পন্ন হত।এই কারণেই তাঁদের এই অসাধারণ নির্মাণগুলি আজও স্ব মহিমায় দন্ডায়মান হয়ে রয়েছে।
উল্লেখঃ-
2. Traditional Korean Wooden Architecture and Building: Daemokjang | ProTradeCraft
5. [Monthly KOREA Art-chitecture : Korea.net : The official website of the Republic of Korea ]
বিনব্লসম খাঁড়ি
বিনব্লসম ক্রিক মার্কিন যুক্তরাষ্ট্রের ইন্ডিয়ানা রাজ্যের মনরো ও ব্রাউন কাউন্টির একটি প্রবাহ। খাঁড়িটি দক্ষিণ-মধ্য ইন্ডিয়ানার দুটি কাউন্টিতে প্রায় ৯১.৯৭ বর্গ মাইল এলাকা জুড়ে জল নিষ্কাশ করে। সংযোগ=//upload.wikimedia.org/wikipedia/commons/thumb/4/40/P1290073_Bloomington_Pony_Truss.jpg/220px-P1290073_Bloomington_Pony_Truss.jpg|থাম্ব| পি১২৯০০৭৩ ব্লুমিংটন পোনি ট্রাস
ইতিহাস
বিনব্লসম ক্রিক-এর নামকরণ বিনব্লসম নামের একজন পথিকৃৎ-এর নামে করা হয়েছিল, যিনি স্ফীত খাঁড়ি জুড়ে সাঁতার কাটতে গিয়ে প্রায় ডুবে গিয়েছিলেন।
১৯৫০-এর দশকে বিনব্লসম খাঁড়িতে একটি বাঁধ তৈরি করা হয়েছিল, যা লেমন হ্রদ তৈরি করেছিল। এর আগে, বিনব্লসম খাঁড়ির অন্যতম উপনদী গ্রিফি খাঁড়িকে বাঁধ দিয়ে একটি ছোট গ্রিফি হ্রদ তৈরি করা হয়েছে।
আছিয়া নাসির
আছিয়া নাসির একজন পাকিস্তানি রাজনীতিবিদ যিনি ২০০২ সাল থেকে ২০১৮ সাল পর্যন্ত পাকিস্তানের জাতীয় সংসদের সদস্য ছিলেন।
রাজনৈতিক কর্মজীবন
তিনি পাকিস্তানের সাধারণ নির্বাচন, ২০০৮-এ মুত্তাহিদা মজলিস-ই-আমালের প্রার্থী হিসেবে বালুচিস্তান থেকে মহিলাদের জন্য সংরক্ষিত আসনে জাতীয় সংসদে পুনরায় নির্বাচিত হন।
পাকিস্তানের সাধারণ নির্বাচন, ২০১৩-এ সংখ্যালঘুদের জন্য সংরক্ষিত আসনে জামিয়াত উলেমা-ই-ইসলাম (এফ) এর প্রার্থী হিসাবে তিনি পাকিস্তান জাতীয় সংসদ-এ পুনরায় নির্বাচিত হন।
জুন ২০১৪-এ, আছিয়া এই বিষয়টি উত্থাপিত করেছেন "কেন অমুসলিমদের প্রধানমন্ত্রী বা রাষ্ট্রপতি হিসাবে নির্বাচিত করা যাবে না।"  তিনি পাকিস্তানের অমুসলিম সম্প্রদায়ের মদ খাওয়ার নিষেধাজ্ঞারও বিরোধিতা করেন।
ঘনীভূত পুচ্ছ
থাম্ব|বিমানের কনট্রিল ঘনীভূত বাষ্পীয় লেজ বা পুচ্ছ (Contrail) একধরনের লম্বা কৃত্রিম মেঘ যা মাঝে মাঝে বিভিন্ন বিমানের পিছনে চলার সময় তৈরি হয় । এটি মূলত বিমানের ইঞ্জিন থেকে নির্গত গ্যাসের ভিতর থাকা জল কণা দ্বারা গঠিত হয়।
বিমানের চলাচলের পথের উচ্চতায় (প্রায় ২৫ হাজার থেকে ৪০ হাজার ফিট) তাপমাত্রা, আর্দ্রতা এসবের উপর ভিত্তি করে এর স্থায়িত্ব কয়েক সেকেন্ড, মিনিট বা কয়েক ঘণ্টাও হতে পারে এবং দৈর্ঘ্য কয়েক মাইল পর্যন্ত হতে পারে ।
গঠন
thumb|দুটি জেট বিমানের ফলে সৃষ্ট ঘনীভূত পুচ্ছ বিমানের জ্বালানী পুড়ে প্রধানত কার্বন ডাইঅক্সাইড এবং জলীয় বাষ্প তৈরি করে। এই জলীয় বাষ্প উচ্চ উচ্চতায় ঘনীভূত হয়ে ক্ষুদ্র ক্ষুদ্র কণায় পরিণত হয়, যা পরবর্তীতে এই কৃত্রিম মেঘ তৈরি করে।
মেহরাঙ্গিজ দৌলতশাহী
মেহরাঙ্গিজ দৌলতশাহী (১৩ ডিসেম্বর ১৯১৯ - ১১ অক্টোবর ২০০৮) ছিলেন একজন ইরানি সমাজকর্মী এবং রাজনীতিবিদ। তিনি পাহলভি যুগে ডেনমার্কে ইরানের রাষ্ট্রদূতসহ উল্লেখযোগ্য পদে ছিলেন। সাংসদ হিসাবেও তিনি তিন মেয়াদে দায়িত্ব পালন করেন।
প্রাথমিক জীবন এবং শিক্ষা
দৌলতশাহির জন্ম তারিখ এবং জন্মস্থান সম্পর্কে কিছু পরস্পরবিরোধী প্রতিবেদন রয়েছে যা তিনি নিজেই বলেছিলেন। আব্বাস মিলনি বলেছেন যে তিনি দুটি ভিন্ন জন্ম বছর দিয়েছেন; একটি ১৯১৭ এবং অন্যটি ১৯১৯। আব্বাস মিলানি তার জন্মশহর সম্পর্কেও একই কথা জানিয়েছেন, যা তেহরান এবং ইসফাহান উভয় হিসাবে দেওয়া হয়েছিল। তার পরিবার কেরমানশাহে অবস্থিত প্রধান জমিদার ছিল। তিনি মোহাম্মদ আলী মির্জার মেয়ে ছিলেন "মেশকৌত আল দোওলেহ", মজলিসের সদস্য এবং জমির মালিক। তিনি কাজার রাজবংশের সদস্য ছিলেন। তার মা ছিলেন হিদায়েত কুলি খানের মেয়ে আখতার ওল-মুলক। মেহরাঙ্গিজ রেজা শাহের চতুর্থ স্ত্রী এসমাত দৌলতশাহির চাচাতো বোন ছিলেন।
মেহরাঙ্গিজ জার্মানিতে পড়াশোনা করেন এবং বার্লিন বিশ্ববিদ্যালয় থেকে স্নাতক ডিগ্রি অর্জন করেন। তিনি হাইডেলবার্গ বিশ্ববিদ্যালয় থেকে সামাজিক ও রাজনৈতিক বিজ্ঞানে পিএইচডি লাভ করেন।
ক্যারিয়ার
দৌলতশাহী সামাজিক সেবা সংস্থায় এবং বন্দীদের সমর্থনের জন্য সংস্থায় কাজ করতেন। তিনি রাহ-ই নো (নিউ ওয়ে) সমাজ প্রতিষ্ঠা করেন, যা পরবর্তীতে আন্তর্জাতিক মহিলা সিন্ডিকেটের অংশ হয়ে ওঠে। সমাজ মহিলাদের প্রশিক্ষণের প্রস্তাব দেয় এবং তাদের জন্য সমান অধিকারের পক্ষে সওয়াল করে। তিনি দক্ষিণ তেহরানে প্রাপ্তবয়স্কদের সাক্ষরতা কার্যক্রমও চালু করেন । ১৯৫১ সালে তিনি এবং মহিলা কর্মী সাফেহ ফিরুজ মোহাম্মদ রেজা শাহের সাথে দেখা করে ইরানে নারীদের নির্বাচনী অধিকার নিয়ে আলোচনা করেন। তিনি ইরানের মহিলা সংস্থার (ডাব্লুওআই) আন্তর্জাতিক বিষয়ক উপদেষ্টা কমিটির পরিচালক ছিলেন। ১৯৭৩ সালে তিনি আন্তর্জাতিক নারী পরিষদের সভাপতি নিযুক্ত হন এবং ১৯৭৬ সালে তার মেয়াদ শেষ হয়।
তিনি ১৯৬৩ থেকে ১৯৭৫ সাল পর্যন্ত মজলিসের সদস্য হিসেবে দায়িত্ব পালন করেন। তিনি এই পদের প্রথম মহিলা ছিলেন। তিনি তিন মেয়াদে মজলিসে কেরমানশাহের প্রতিনিধিত্ব করেছিলেন। তিনি ১৯৬৭ সালে "পারিবারিক সুরক্ষা আইন" এবং ১৯৭৪ সালে এর সম্প্রসারণে উল্লেখযোগ্যভাবে অবদান রেখেছিলেন। তিনি মহিলা বিষয়ক প্রথম মন্ত্রী হিসাবেও দায়িত্ব পালন করেছিলেন। তিনি ডেনমার্কে ইম্পেরিয়াল ইরানের প্রথম মহিলা রাষ্ট্রদূতও ছিলেন। তিনি ১৯৭৫ সালে এই পদে নিযুক্ত হন।
শেষ জীবন
১৯৭৯ সালের বিপ্লবের সময় দৌলতশাহি ডেনমার্কে ইরানের রাষ্ট্রদূত ছিলেন। তিনি সেই দেশ ছেড়ে প্যারিসে বসতি স্থাপন করেন। ২০০২ সালে তিনি সোসাইটি, গভর্নমেন্ট এবং ইরানের নারী আন্দোলন শিরোনামে একটি বই প্রকাশ করেন। তিনি ২০০৮ সালের অক্টোবরে প্যারিসে মারা যান।
পুরস্কার ও সম্মাননা
১৯৯৭ সাল<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2020)">উদ্ধৃতি প্রয়োজন  ] ে মার্কিন যুক্তরাষ্ট্রের ইরানি উইমেন্স স্টাডিজ ফাউন্ডেশন কর্তৃক দৌলতশাহীকে বর্ষসেরা নারী হিসেবে মনোনীত করা হয়।
পিপল'স লিবারেশন আর্মি নেভি সাবমেরিন ফোর্স
পিপলস লিবারেশন আর্মি নেভি সাবমেরিন ফোর্স (প্ল্যান্সফ) হচ্ছে পিপল লিবারেশন আর্মি নৌবাহিনীর সাবমেরিন সার্ভিস। এটা তিনটি ধরনের মধ্যে সংগঠিত কর্মরত সেবা সব ধরনের সাবমেরিন গঠিত: উত্তর সাগর জাহাজ, পূর্ব সাগর ফ্লিট, এবং দক্ষিণ সাগর ফ্লিট। পিপল'স লিবারেশন আর্মি নেভিস (অন্য দুইটি বিমান এবং প্রধান পৃষ্ঠদেশ যোদ্ধা) এর তিনটি ফোকাসের মধ্যে পারস্য উপসাগরগুলির দীর্ঘতম সময় ছিল এবং ২০০৬ এর শেষদিকে বিমানের প্রতিরক্ষাকে শক্তিশালী করার জন্য অন্যান্য প্রধান পৃষ্ঠদেশের যোদ্ধাদের নির্মাণে মনোনিবেশ করা হলে এবং অপর্যাপ্ত বায়ু কভারের কারণে বিমান বাহিনীর নির্মাণে বিলম্বের জন্য, প্ল্যানের জন্য আক্রমণাত্মক বলের মধ্যে সাবমেরিনগুলি সীমিত প্রভাবশালী ভূমিকা পালন করবে। বর্তমানে, পিএলএএনএসএফ ৬৮ সাবমেরিনের একটি বহিরাগত কাজ করে যা পারমাণবিক এবং প্রচলিত সাবমেরিন অন্তর্ভুক্ত। [উদ্ধৃতি প্রয়োজন]